Diari Oficial de la Generalitat Valenciana


Sumari del DOGV 9930, del 05-09-2024 (2024/8770)

RESOLUCIÓ de 28 d'agost de 2024, per la qual es dona publicitat del tràmit administratiu de concessió de les ajudes a la millora de la competitivitat i sostenibilitat de les explotacions ramaderes de la Comunitat Valenciana per a l'exercici 2024.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9930

Data del DOGV
:   05-09-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/8770

CVE
:   XDJN-N-2139-8790

Data del document
:   28-08-2024

Organisme emissor
:   Conselleria d'Agricultura, Aigua, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

L'Orde 10/2023, de 4 de maig, de la Conselleria d'Agricultura, Desenrotllament Rural, Emergència Climàtica i Transició Ecològica, establix les bases reguladores de les ajudes a la millora de la competitivitat i sostenibilitat de les explotacions ramaderes de la Comunitat Valenciana (DOGV 9591, 09.05.2023). El número del registre de la Comissió Europea de l'ajuda és SA.107799.

Vista la Resolució de 16 d'abril de 2024, de la Direcció General de Producció Agrícola i Ramaderia (DOGV 9833, 22.04.2024), per la qual es convoquen per a l'exercici 2024, regulades mitjançant l'Orde 10/2023, de 4 de maig, amb càrrec a la dotació pressupostària G0112.02.01, subprograma 714D00, Agricultura i ramaderia, capítol 7, línia S0287, amb un import global de 4.946.227,00 euros.

Considerant els articles segon, tercer, quart i sext de l'orde de bases, on es fixen els beneficiaris, les condicions i les inversions subvencionables i els criteris d'atorgament i ponderació d'estos. Així mateix, l'article dècim de l'Orde de bases establix que l'import màxim d'ajuda serà el 60 % de l'import dels costos subvencionables, que podrà incrementar-se en un 10 % en els següents casos: inversions per joves ramaders o inversions vinculades a un o més dels objectius específics relacionats amb el medi ambient i el clima o al benestar dels animals, sempre que totes les inversions incloses en la sol·licitud per a la mateixa explotació pertanguen a inversions subvencionables del grup B, Millora del benestar dels animals i seguretat de l'explotació, i/o del grup E, Reducció d'impacte ambiental i de l'emissió de gasos amb efecte d'hivernacle i mitigació i adaptació al canvi climàtic.

Una vegada instruïts els procediments de concessió de subvencions en les respectives direccions territorials, tal com disposa l'article octau de l’esmentada orde, i vistos els informes d'avaluació emesos per les direccions territorials i revisat este procediment.

Vist l'apartat segon de la Resolució de 16 d'abril de 2024, de la Direcció General de Producció Agrícola i Ramadera, i d'acord amb la Llei 9/2022, de 30 de desembre, de pressupostos de la Generalitat per a l'exercici de 2024, l'import global màxim fixat per a la resolució d'expedients de la convocatòria del 2024 és de 4.946.227,00 €, i a la vista dels imports sol·licitats pels interessats i una vegada ordenades les sol·licituds segons els criteris d'atorgament i ponderació d'estos establits en l'article 6 de l'orde de bases i la limitació del pressupost, així com la intensitat i quantia de les ajudes de l'article 10 de l'Orde de bases, s'adjunta:

– Annex 1. Llista total d'expedients de sol·licitud d'ajuda, ordenats per província i el número ascendent d'expedient, que comença amb l'expedient AGMCEG/2024/03/001 del titular Hermanos Navarro Pérez CB i acaba amb l'expedient AGMCEG/2024/46/122 del titular SAT N 6330 El Rafol, on s’indiquen els 629 expedients presentats a l'empara de la present orde.  Dels 629 expedients rebuts, 564 complixen els requisits exigits per l'orde de bases; 32 expedients no complixen els requisits exigits, i 33 titulars han desistit de la seua sol·licitud d'ajuda.

– Annex 2. Llista baremada d'expedients, que comença amb l'expedient AGMCEG/2024/12/405 del titular Julián Andrés SCP i acaba amb l'expedient AGMCEG/2024/46/089 del titular Avícola Llombay, SA, on s’indiquen els 564 expedients que complixen els requisits exigits per l'orde de bases, ordenats per puntuació obtinguda, inversió acceptada i import d'ajuda concedida.

RESOLC

*Primer*

Concedir l'ajuda als 465 titulars que complixen els requisits exigits per l'orde i disposen de la puntuació mínima per al repartiment de fons, allistats en l'annex 3. Llista d'expedients aprovats que, ordenats per puntuació obtinguda, comença amb l'expedient AGMCEG/2024/12/405 del titular Julián Andrés SCP i acaba amb l'expedient AGMCEG/2024/12/092 del titular Rosa Maria Pitarch Ávila, on figura per a cada beneficiari l'import sol·licitat i la quantia de l'ajuda concedida per un import total de 7.644.894.16 euros. En l'annex 3.bis del document figura la relació dels socis/comuners beneficiaris de les entitats sense personalitat jurídica, amb el percentatge i l'import de subvenció que li correspon a cadascun d'ells.

*Segon*

Denegar l'ajuda als 131 titulars que no complixen o no tenen la puntuació suficient per a entrar en el repartiment de fons, ordenats ascendentment per expedient, i allistats en l'annex 4. Llista d'expedients denegats, on s'indica el motiu de la denegació per a cadascun d'ells, que comença amb l'expedient AGMCEG/2024/12/178 del titular Avícola Sichar, SL, i acaba amb l'expedient AGMCEG/2024/46/089 del titular Avícola Llombay, SA.

*Tercer*

Considerar que han desistit de la seua sol·licitud els 33 expedients allistats en l'annex 5. La llista d'estos expedients comença amb l'expedient AGMCEG/2024/12/025 del titular Casmagan, SL, i acaba amb l'expedient AGMCEG/2024/46/091 del titular Progaval Pork, SL.

*Quart*

La publicació de la present resolució de concessió en el *Diari Oficial de la Generalitat Valenciana*  substituïx les notificacions individuals, tenint els mateixos efectes d’acord amb el que s'establix en l'article 45 de la Llei 39/2015, d'1 d'octubre, del procediment administratiu comú de les administracions públiques.

*Quint*

Les inversions o gastos aprovats seran justificats davant l'Administració fins al dia 15 d'octubre de l'exercici 2024, mitjançant la comunicació de la finalització de la inversió, que inclourà la descripció de les inversions realitzades objecte de l'ajuda i el seu cost, amb el desglossament dels gastos produïts, adjuntant les factures de tercers, així com els justificants bancaris de pagament. No obstant això, atés l'article 32 de la Llei 39/2015, d'1 d'octubre, del procediment administratiu comú de les administracions públiques, es podrà concedir una ampliació extraordinària del termini de justificació d'un mes per a determinades inversions subvencionables quan tots o alguns dels projectes o activitats subvencionades no puga realitzar-se o justificar-se en el termini establit en la convocatòria, per causes justificades, a causa de la manca de l'acreditació per l’Administració competent dels supòsits establits en la normativa urbanística i mediambiental, per a la presentació de l'instrument d'intervenció administrativa ambiental i/o llicència d'obres, sense perjuí de la presentació dins del termini ordinari de la justificació de les inversions subvencionables no afectades per estes circumstàncies. Esta ampliació haurà de sol·licitar-se mitjançant el corresponent model normalitzat disponible en la seu electrònica de la Generalitat, abans del 15 de setembre de 2024, i la notificació al beneficiari sobre la decisió d'ampliació de termini haurà de produir-se, en tot cas, abans de l'1 d'octubre de 2024.

La present resolució posa fi a la via administrativa i contra esta es podrà interposar un recurs de reposició davant el conseller d'Agricultura, Aigua, Ramaderia i Pesca, en el termini d'un mes comptador des de l'endemà de la notificació o publicació d’esta de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé mitjançant la interposició d’un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació d'esta, de conformitat amb el que es preveu en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa, publicada en el BOE núm. 167, de 14 de juliol de 1998.

  

València, 28 d'agost de 2024

Mª Àngels Ramón-Llin Martínez

Directora general de Producció Agrícola i Ramadera

Esta disposició conté annexos. Consulteu-ne la versió en PDF.